Document ID: 32002R1634

Κανονισμός (ΕΚ) αριθ. 1634/2002 της Επιτροπής
της 13ης Σεπτεμβρίου 2002
για την τροποποίηση των κανονισμών (ΕΚ) αριθ. 1279/98, (ΕΚ) αριθ. 1128/1999 και (ΕΚ) αριθ. 1247/1999 σχετικά με ορισμένες δασμολογικές ποσοστώσεις όσον αφορά την εισαγωγή προϊόντων του τομέα του βοείου κρέατος κατόπιν των νέων παραχωρήσεων που προβλέπονται στον κανονισμό (ΕΚ) αριθ. 1408/2002 του Συμβουλίου για τη Δημοκρατία της Ουγγαρίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος(1), όπως τροποποιήθηκε τελευταία από τον κανονισμό (ΕΚ) αριθ. 2345/2001(2), και ιδίως το άρθρο 32 παράγραφος 1,
τον κανονισμό (ΕΚ) αριθ. 1408/2002 του Συμβουλίου, της 29ης Ιουλίου 2002, περί παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και περί προσαρμογής, ως αυτόνομου και μεταβατικού μέτρου, ορισμένων γεωργικών παραχωρήσεων προβλεπόμενων στην ευρωπαϊκή συμφωνία με την Ουγγαρία(3), και ιδίως το άρθρο 1 παράγραφος 3,
Εκτιμώντας τα ακόλουθα:
(1) Όσον αφορά την εισαγωγή ορισμένων προϊόντων του τομέα του βοείου κρέατος στο πλαίσιο των δασμολογικών ποσοστώσεων που θεσπίσθηκαν με την ευρωπαϊκή συμφωνία με τη Δημοκρατία της Ουγγαρίας, ο κανονισμός (ΕΚ) αριθ. 1408/2002 προβλέπει νέες παραχωρήσεις. Οι εν λόγω παραχωρήσεις αρχίζουν να ισχύουν από την 1η Ιουλίου 2002, εκτός από την παραχώρηση που αφορά τη θέσπιση της δασμολογικής ποσόστωσης η οποία φέρει τον αύξοντα αριθμό 09.4774.
(2) Είναι, επομένως, αναγκαίο να τροποποιηθούν οι διατάξεις των ακόλουθων εκτελεστικών κανονισμών της Επιτροπής:
- κανονισμός (ΕΚ) αριθ. 1279/98 της Επιτροπής, της 19ης Ιουνίου 1998, για τον καθορισμό των λεπτομερειών εφαρμογής για τις δασμολογικές ποσοστώσεις βοείου κρέατος που προβλέπονται από τους κανονισμούς (ΕΚ) αριθ. 1727/2000, (ΕΚ) αριθ. 2290/2000, (ΕΚ) αριθ. 2433/2000, (ΕΚ) αριθ. 2434/2000, (ΕΚ) αριθ. 2435/2000 και (ΕΚ) αριθ. 2851/2000 για τη Δημοκρατία της Ουγγαρίας, τη Βουλγαρία, την Τσεχική Δημοκρατία, τη Σλοβακία, τη Ρουμανία, και τη Δημοκρατία της Πολωνίας(4), όπως τροποποιήθηκε από τον κανονισμό (ΕΚ) αριθ. 2857/2000(5).
- κανονισμός (ΕΚ) αριθ. 1128/1999 της Επιτροπής, της 28ης ΜαΪου 1999, περί θεσπίσεως των λεπτομερειών εφαρμογής για δασμολογική ποσόστωση μόσχων βάρους το πολύ 80 χιλιογράμμων, καταγωγής ορισμένων τρίτωνχωρών(6), όπως τροποποιήθηκε τελευταία από τον κανονισμό (ΕΚ) αριθ. 1096/2001(7).
- κανονισμός (ΕΚ) αριθ. 1247/1999 της Επιτροπής, της 16ης Ιουνίου 1999, περί θεσπίσεως των λεπτομερειών εφαρμογής για δασμολογική ποσόστωση ζώντων ζώων του βοείου είδους, βάρους 80 έως 300 χιλιογράμμων, καταγωγής ορισμένων τρίτων χωρών(8), όπως τροποποιήθηκε τελευταία από τον κανονισμό (ΕΚ) αριθ. 1096/2001.
(3) Πρέπει να υπομνησθεί ότι η επιστροφή του συνόλου ή μέρους των δασμών κατά την εισαγωγή λόγω της μείωσης των δασμών που εφαρμόζεται από την 1η Ιουλίου 2002, πραγματοποιείται σύμφωνα με τις διατάξεις του άρθρου 236 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, για τη θέσπιση του κοινοτικού τελωνειακού κώδικα(9), όπως τροποποιήθηκε τελευταία από τον κανονισμό (ΕΚ) αριθ. 2700/2000(10), καθώς και σύμφωνα με τις διατάξεις των άρθρων 878 και επόμενα του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα(11), όπως τροποποιήθηκε τελευταία από τον κανονισμό (ΕΚ) αριθ. 2787/2000(12).
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1279/98 τροποποιείται ως εξής:
1. Ο τίτλος αντικαθίσταται από το ακόλουθο κείμενο: "Κανονισμός (ΕΚ) αριθ. 1279/98 της Επιτροπής, της 19ης Ιουνίου 1998, σχετικά με τον καθορισμό των λεπτομερειών εφαρμογής για τις δασμολογικές ποσοστώσεις βοείου κρέατος που προβλέπονται από τους κανονισμούς (ΕΚ) αριθ. 2290/2000, (ΕΚ) αριθ. 2433/2000, (ΕΚ) αριθ. 2434/2000, (ΕΚ) αριθ. 2435/2000, (ΕΚ) αριθ. 2851/2000 και (ΕΚ) αριθ. 1408/2002 για τη Βουλγαρία, την Τσεχική Δημοκρατία, τη Σλοβακία, τη Ρουμανία, τη Δημοκρατία της Πολωνίας και τη Δημοκρατία της Ουγγαρίας.".
2. Το άρθρο 1 πρώτο εδάφιο αντικαθίσταται από το ακόλουθο κείμενο: "Άρθρο 1
Κάθε εισαγωγή στην Κοινότητα, η οποία πραγματοποιείται στο πλαίσιο των ποσοστώσεων που καθορίζονται από τους κανονισμούς (ΕΚ) αριθ. 2290/2000, (ΕΚ) αριθ. 2433/2000, (ΕΚ) αριθ. 2434/2000, (ΕΚ) αριθ. 2435/2000, (ΕΚ) αριθ. 2851/2000 και (ΕΚ) αριθ. 1408/2002, των προϊόντων που προβλέπονται στο παράρτημα Ι του παρόντος κανονισμού, υπόκειται στην υποβολή πιστοποιητικού εισαγωγής.".
3. Το άρθρο 3 παράγραφος 1 στοιχείο γ) δεύτερο εδάφιο αντικαθίσταται από το ακόλουθο κείμενο: "Ως ομάδα προϊόντων νοούνται τα προϊόντα τα οποία κατάγονται από μία μόνο από τις χώρες που αναφέρονται στο παράρτημα Ι· μία ομάδα προϊόντων καλύπτει είτε τα προϊόντα των κωδικών της ΣΟ 0201 και 0202, είτε τα προϊόντα των κωδικών της ΣΟ 0206 10 95, 0206 29 91, 0210 20 10, 0210 20 90, 0210 99 51, 0210 99 59 και 0210 99 90 που κατάγονται από την Ουγγαρία, είτε τα προϊόντα των κωδικών της ΣΟ 1602 50 31, 1602 50 39 και 1602 50 80 που κατάγονται από τη Ρουμανία, είτε τα προϊόντα του κωδικού της ΣΟ 1602 50 που κατάγονται από την Πολωνία.".
4. Το άρθρο 3 παράγραφος 2 αντικαθίσταται από το ακόλουθο κείμενο: "2. Κατά παρέκκλιση του άρθρου 5 του κανονισμού (ΕΚ) αριθ. 1445/95, η αίτηση για την έκδοση πιστοποιητικού και το πιστοποιητικό περιλαμβάνουν στη θέση 16 μία από τις ομάδες των κωδικών της ΣΟ που αναφέρεται στην ίδια περίπτωση:
- 0201, 0202,
- 0206 10 95, 0206 29 91, 0210 20 10, 0210 20 90, 0210 99 51, 0210 99 59, 0210 99 90,
- 1602 50 31, 1602 50 39, 1602 50 80,
- 1602 50.".
5. Το παράρτημα Ι αντικαθίσταται από το παράρτημα του παρόντος κανονισμού.
Άρθρο 2
Το άρθρο 2 παράγραφος 2 του κανονισμού (ΕΚ) αριθ. 1128/1999 αντικαθίσταται από το ακόλουθο κείμενο: "2. Για την ποσότητα που προβλέπεται στην παράγραφο 1, το ποσοστό των δασμών μειώνεται:
- κατά 80 % για τα ζώα που κατάγονται από την Τσεχική Δημοκρατία, τη Σλοβακία, τη Βουλγαρία, τη Ρουμανία, την Εσθονία, τη Λετονία και τη Λιθουανία,
- κατά 90 % για τα ζώα που κατάγονται από την Πολωνία και την Ουγγαρία.".
Άρθρο 3
Το άρθρο 1 παράγραφος 2 του κανονισμού (ΕΚ) αριθ. 1247/1999 αντικαθίσταται από το ακόλουθο κείμενο: "2. Για την ποσότητα που προβλέπεται στην παράγραφο 1, το ποσοστό των δασμών μειώνεται:
- κατά 80 % για τα ζώα που κατάγονται από την Τσεχική Δημοκρατία, τη Σλοβακία, τη Βουλγαρία, τη Ρουμανία, την Εσθονία, τη Λετονία και τη Λιθουανία,
- κατά 90 % για τα ζώα που κατάγονται από την Πολωνία και την Ουγγαρία.".
Άρθρο 4
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 2002. Εντούτοις, η παραχώρηση που φέρει τον αύξοντα αριθμό 09.4774 εφαρμόζεται από την ημερομηνία έναρξης ισχύος του παρόντος κανονισμού.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Σεπτεμβρίου 2002.

Labels: 3
17
5